নিগ্রো লোককবিতার সবচেয়ে বিখ্যাত কবিতা হচ্ছে – ‘জন হেনরি’। এ-কবিতার ভাবানুবাদ অনুযায়ী হেমাঙ্গ বিশ্বাস একটি গান রচনা করেন। তবে এ-কবিতা বেশ কয়েকটি ইংরেজি লোকগানের সুরে পরিবেশনাও আছে। এ-ইংরেজি গানের সুর এবং হেমাঙ্গ বিশ্বাসের করা সুরে যে উজ্জীবিত এবং উদ্বুদ্ধকরণের অনুপ্রেরণা আছে তা কোনোটার চেয়ে কোনোটা কম নয়। হাতুড়ির আঘাতে পাহাড় কেটে দীর্ঘ সুড়ঙ্গপথ তৈরি করার প্রতিজ্ঞায় জন হেনরি বাষ্পচালিত ড্রিল মেশিন পরাজিত করেন। ড্রিল মেশিন পরাজিত করে এক হাজার শ্রমিকের সঙ্গে জন হেনরি ড্রিল মেশিনের আগেই হাতুড়ির আঘাতে সুড়ঙ্গপথ তৈরি করে ফেলেন। জন হেনরি যেন ছিলেন এক জীবন্ত ইঞ্জিন। কিন্তু অত্যন্ত ক্লান্ত জন হেনরি রেলপথ তৈরি হওয়ার পরপরই বিশাল হাতুড়িতে আঘাতপ্রাপ্ত হয়ে রক্তক্ষরণে অবসন্ন হয়ে পড়ে মৃত্যুবরণ করেন। এই লোককাব্য এবং গানে রূপান্তরিত কবিতার কাহিনি ইংরেজি ballad শব্দের সমার্থক। এই কবিতা এবং গান শ্রমিকদের আন্তর্জাতিক কবিতা ‘আমরা করবো জয়ে’র মতোই জনপ্রিয়।